lv en de lv lv lv lt lv lv lv lv lv de lv lv tr lv lv hbs_lat lv lv lv lv en lv lv lv lv nl lv lv lv uz hbs_lat fi ceb lv lv lv lv hbs_lat lv lv lv lv lv lv lv lv lv en lv lv lt lv lv lv lv la lv lv lv lv lv lv lv nl lv lv lv sl lv lv lv lv lv lv lv lv en lv en lv en lv en lv en lv en lv en lv en lv en lv en lv en nl lv en lv lv en lv lv fr lv lv de lv de vo lv fr en en pl en en en en en en en en sv fr de de fr fr fr sv en fr en ja fr de fr es nb fr de en en sv de de fr en fr it fr en en fr en fr lv lv sl mn lv es nl lv lv lv lv lv lv lv lv lv lv lv lv en lv lv lv lv en lv lv lv en en en en en en en en en en
Alojas Ausekļa vidusskolas “Erasmus +” projekta 1. mācību vizīte Itālijā – Alojas administrācija
Alojas pilsētas un pagasta pārvalde
Alojas Ausekļa vidusskolas “Erasmus +” projekta 1. mācību vizīte Itālijā
Alojas novada dome22.01.201829.01.2018 Aktualitātes, Alojas Ausekļa vidusskola, Izglītība
No 7. līdz 16.janvārim Erasmus + projektā Cultivating Languages and Youth Entrepreneurs Alojas Ausekļa vidusskolas skolēni un pedagogi devās mācību braucienā uz Kremonu Itālijā.
Tur D.Manina licejā satikās skolēni un pedagogi no visām projekta partnerskolām, lai prezentētu sagatavotos mājasdarbus. Katram partnerim bija jāiepazīstina pārējie ar savu skolu un valsti. Tāpat katra skola bija sagatavojusi prezentāciju par savu projekta tēmu. Alojas Ausekļa vidusskola dalījās pieredzē par skolēnu mācību uzņēmumiem. No citiem uzzinājām par svešvalodu mācīšanos, to nozīmi uzņēmējdarbībā, kā arī par iespējām pārtikas atkritumu pārstrādē. Prezentācijas bija tikpat atšķirīgas un radošas, cik paši skolēni, tādēļ interesantas.
Skolēni ne tikai prezentēja, bet arī strādāja grupās, gatavoja jautājumus vietējiem uzņēmējiem un iepazina viens otru labāk. Tāpat skolēniem bija iespēja pabūt dažās svešvalodu mācību stundās. Itāļu skolēni no klasiskās liceja programmas mācās latīņu un grieķu valodu, protams, arī angļu. Galvenā saziņa un darbs norisinājās angļu valodā, tomēr prieks, ka viesi izmantoja iespēju un, dzīvojot itāļu ģimenēs, apguva arī praktiskus vārdus itāļu valodā.
Pēc stundām vietējie skolēni kļuva par gidiem un vadīja ekskursijās pa Kremonu. Pilsēta, kas savulaik bijusi nozīmīgāka par Milānu, ik uz soļa lepojas ar bagātu vēsturi un arhitektūru. Skola iekārtota bijušajā klosterī, kas atrodas vecpilsētā, tādēļ tai pat ir sava piebūve – baznīca. Skolēni veikli tika galā ar 500 pakāpienu izaicinājumu un apskatīja pilsētu no galvenās katedrāles torņa.
Lai iepazītu vietējo uzņēmējdarbību, kultūras un vēstures daudzveidību, dalībnieki devās uz Auricchio siera ražotni, kur ar rokām pēc senām tradīcijām gatavo Provolones sieru. Redzējām, cik šāds darbs ir fiziski smags, tādēļ siera meistari ir vīrieši. Kremonā apmeklējām arī pilsētas senāko pārtikas veikaliņu (1836.g.), lai uzzinātu vairāk par vietējiem pārtikas produktiem. Pilsēta slavena arī ar Kremonas mostardu (cukurots augļu ievārījums, kam pievienotas asas garšvielas). To ēd pie gaļas ēdieniem, kā arī ar Kremonas nugatiem (saldumi, ko gatavo no mandelēm, olu baltumiem, cukura un medus). Tiem par godu katru rudeni notiek festivāls.
Kremona lepojas arī ar Stradivāri un citām vijoļmeistaru dzimtām, tāpēc pabijām arī skolā, kur audzēkņiem no visas pasaules māca gatavot stīgu instrumentus. Darbs tiek veikts ar rokām un prasa milzums zināšanu, kā arī juveliera precizitāti. Darbnīcā bija īpaša atmosfēra un skolēni labprāt sarunājās ar meistaru.
Viens no iespaidīgākajiem braucieniem bija uz Venēciju, kura visu dienu tinās biezā miglā, bet tā netraucēja izstaigāt skaisto, savdabīgo pilsētu, iepazīties ar gondoljēru darbu, apbrīnot kultūrvēsturisko mantojumu Svētā Marka katedrālē un priecāties par stikla izstrādājumiem veikalu skatlogos.
12. janvārī Itālijā Baltās nakts laikā D.Manina licejs piedāvāja pilsētniekiem iespēju apmeklēt koncertus, kas sākās no plkst.18 līdz pat pusnaktij. Pasākuma noslēgumā bija paredzēts Erasmus + projekta partneru koncerts. Tas sākās ar Odiseja lasījumu grieķu, itāļu, latviešu un igauņu valodā, kam sekoja mūsu skolēnu uzstāšanās, dziedot Tumša nakte, zaļa zāle un Ai, jel manu vieglu prātu. Nākamie dziedāja igauņu skolēni, tad itāļi. Pēc tam klausījāmies grieķu dzejas lasījumus. Priekšnesumu straujākajā daļā mūsu skolēni izdejoja Tautas ziņģi, grieķu meitenes dejoja tradicionālās grieķu dejas. Šķiet vislielākie aplausi un ovācijas izskanēja, kad mūsu skolēni dejoja straujo Mēs ciemiņus gaidīdami. Koncerta noslēgumā dalībnieku koris kopā ar skatītājiem nodziedāja Itālijā populāro dziesmu Nel pinto di blu. Pēc koncerta mūsu skolēni saņēma nedalītu atzinību. Piesteidzās pilsētas mērs, lai pateiktos un nofotografētos. Komplimenti un apbrīna bira kā no pārpilnības raga – skolas direktore pateicās, koncerta direktors slavēja, itālieši neslēpa sajūsmu, grieķu skolotāja izteica vēlmi dejot latviešu dejas. Gan skolēni, gan viesģimenes vēlāk anketās koncertu minēja kā vienu no visspilgtākajiem brīžiem projekta vizītes laikā, tai skaitā, vairākkārt, uzsverot tieši mūsu latviešu skolēnu priekšnesumus un tradīcijas. Itāļu skola ar nožēlu atzina, ka viņiem ne tikai nav mūzikas stundu, bet pat klavieres tiek īrētas tikai Baltās nakts pasākumam. Koncerta iespaidoti itāļu kolēģi lūdza savu skolu iegādāties klavieres, igauņu skolēni savukārt plāno organizēt tautas deju grupu. Nākamajā dienā (Itālijā mācās arī sestdienās) komplimenti nebeidzās, tomēr nācās domāt par to, ko laiks Itālijā katram devis. Skolēni bija sagatavojuši prezentācijas un stāstījumus gan par apmeklētajām vietām, gan iespaidiem skolā, ģimenēs un pilsētā.
Nebija viegli šķirties no jaunajām ģimenēm un draugiem. Mājupceļā apmeklējām sāls raktuves pie Zalcburgas, kā arī apbrīnojām Alpu kalnus. Mājās atgriezāmies ar jauniem iespaidiem, zināšanām un ļoti siltām atmiņām par itāļu viesmīlību.
Liels paldies deju skolotājai Maijai Drozdai par atsaucību un ieguldīto darbu, palīdzot sagatavot dejas šim braucienam. Paldies skolotājai Anitai Roļskijai par dziedāšanas mēģinājumiem, muzikālo pavadījumu koncertā, kā arī pašaizliedzīgo atbalstu un meistarību brīdī, kad  pēkšņi bez notīm nācās nospēlēt itāļu dziesmu kopkorim.
Vislielākais paldies jauniešiem par komandas garu, pozitīvismu un atbildības sajūtu pārstāvēt skolu un valsti. Nākamā projekta mācību vizīte norisināsies jau šā gada maijā Alojas Ausekļa vidusskolā. Aicinu pieteikties viesģimenes, jo arī tas ir brīnišķīgs veids, kā iepazīt citas Eiropas Savienības valstis.
Vineta Tiltiņa, projekta koordinatore
← Piemiņas pasākumos dalījās stāstos, muzicēja un restaurēja Barikāžu laika notikumus
Turpinās Jauniešu garantijas pēdējā uzņemšana 25 profesijās →
Limbažu novada Alojas pilsētas valsts un pašvaldības vienotais klientu apkalpošanas centrs (Alojas VPVKAC)
Atvainojiet, šobrīd neviena aptauja nav pieejama!
Tweets Alojas Novada jaunumi
Pieejams jauns digitālais rīks — “Klimata kalkulators pasākumu organizatoriem”
Ģimene un bērni – vērtība Alojā!
Mūzikas skolas saņem datortehnikas ziedojumu no AS “SEB banka”
SIA “Data eksperts” datorsistēmu inženieris Aigars Meisters, kurš arī sniedz IT pakalpojumus Alojas administrācijas iestādēs, uzrunājot Limbažu novada pašvaldības Alojas administrācijas vadītāju Aivaru Krūmiņu, aicināja iesaistīties akcijā, kas rastu iespēju saņemt lietotas datortehnikas ziedojumu Jāņa Zirņa Staiceles mūzikas un mākslas…
SIVA aicina uz starptautisko zinātnisko konferenci “Izglītība. Atbalsts. Sadarbība.”
Š.g. 3.decembrī tiešsaistē norisināsies Sociālās integrācijas valsts aģentūras Koledžas 12.zinātniskā konference “Izglītība. Atbalsts. Sadarbība.”. Konferences laikā ar savām zināšanām un pieredzi dalīsies gan Eiropas Rehabilitācijas platformas projektu vadītājs Mathias Maucher un Portugāles Profesionālās rehabilitācijas centra CRPG pārstāvis, gan Latvijas iestāžu…
Līdz decembrim aicina skolēnus piedalīties konkursā par tīru vidi
Rūpējoties par dabas saglabāšanu, Lielā Talka aicina 5. – 12. klašu skolēnus piedalīties konkursā “Tīra vide – neatņemama mana un manu vienaudžu Latvijas sastāvdaļa”. Konkursa mērķis ir aktualizēt nepieciešamību rūpēties par vidi, lai saglabātu to tīru, skaistu nākamajām paaudzēt. Savās…
Aizvadīta 2021. gada sezona Latvijas Amatieru čempionātā motokrosā
16. septembrī notiks Stipro skrējiens
28. un 29. augustā notiks bezmaksas laivošanas nodarbības
Virtuālais asistents uzziņām un jautājumiem saistībā ar Covid – 19
Copyright © 2022 Alojas administrācija. Theme by Colorlib Powered by WordPress
Izstrādājusi Alojas novada iedzīvotāja Rūta Grasberga
Alojas novada pašvaldības mājas lapas vietnē tiek izmantotas sīkdatnes (angļu valodā „cookies”). PiekrītuNepiekrītu Papildus informāciju skatīt Šeit
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.